Publication: Magyar Közlöny
Issue: MK-1999-88 (Year: 1999, Number: 88)
Era: 1990-2004
Section: 1. § Az adózás rendjéről szóló 1990. évi XCI. törvény
Paragraph Index: 28

1. § Az adózás rendjéről szóló 1990. évi XCI. törvény (a továbbiakban: Art.) 54. §-ának (2) és (3) bekezdése helyébe a következő rendelkezés lép, és a § egyidejűleg kiegészül a következő (4) bekezdéssel: „(2) Az Adó- és Pénzügyi Ellenőrzési Hivatal elnöke, illetőleg a vám- és pénzügyőrség országos parancsnoka utasítására a Hivatal, illetőleg az Országos Parancsnokság elvégzi az első fokú adóhatóság által korábban lefolytatott ellenőrzés szakszerűségének és törvényességének ellenőrzését, mely a helyszínen is lefolytatható (felülellenőrzés). Felülellenőrzés folytatható le akkor is, ha az adóhatóság olyan, az adó megállapítását befolyásoló új tényről, adatról, bizonyítékról szerez tudomást, amely a korábbi ellenőrzéskor nem volt ismert.

Source: https://magyarkozlony.hu/hivatalos-lapok/9035917d29e68e1ea16899185b4bf609948628a3/dokumentumok/79e78652a2ffdd0f1bc8fa777b6bea2b8b6a600c/letoltes